cyanic-selkie/wikianc huggingface dataset:
Branko Ivanković
Ura valmentajana
Ivanković aloitti NK Varteksin päävalmentajana 1991. Varteks pelasi Ivankovićin johdolla Kroatian liigassa ollen mukana kärkikamppailuissa, mutta mestaruuteen se ei yltänyt. Kaudella 1995–96 Ivanković valmensi HNK Segestan joukkuetta, joka selvisi UEFA Intertoto Cupiin kauden päätteeksi.
Kaudella 1996–97 Ivanković valmensi perinteikästä NK Rijekan joukkuetta ennen siirtymistään Kroatian maajoukkueen palvelukseen päävalmentaja Miroslav Blaževićin apuvalmentajaksi. Valmennustroikka johdatti Davor Sukerin ja kumppanit sensaatiomaiselle MM-pronssille 1998.
Kaudella 1999–00 Ivanković valmensi Saksan 2. bundesliigassa pelannut Hannoveria ennen siirtymistään Kroatian maajoukkueluotsi Mirko Jozićin apuvalmentajaksi 2001 MM-karsintojen ajaksi. Tammikuussa 2002 hän siirtyi Iranin jalkapallomaajoukkueen päävalmentajaksi seuraten tehtävässä Miroslav Blaževićia, jonka kanssa hän oli aiemmin työskennellyt Kroatian maajoukkueessa.
Ivanković toimi lyhyen aikaa Iranin maajoukkueluotsina vuonna 2002, mutta palasi tehtäviin lokakuussa 2003. Vaikka Ivankovićia kritisoitiin liian puolustusvoittoisen ja riskittömän taktiikan sekä liian kiinteiden kokoonpanojen käytöstä, hän johdatti Iranin pronssille Aasian mestaruuskisoissa 2004 sekä MM-kisoihin 2006.
Iran hävisi omassa alkulohkossaan Meksikolle ja Portugalille sekä pelasi tasan Angolan kanssa. Ivankovićille tarjottiin jatkosopimusta, mutta hän jätti tehtävänsä kisojen jälkeen.
Marty McSorley
Martin James "Marty" McSorley (s. 16. toukokuuta 1963 Hamilton, Ontario) on uransa päättänyt kanadalainen ammattilaisjääkiekkoilija, pelipaikaltaan puolustaja.
Marty McSorley pelasi NHL-urallaan 961 runkosarjaottelua, joissa hän teki 359 tehopistettä, 108 maalia ja 251 syöttöpistettä. Pudotuspeliotteluja hänelle kertyi 115, joissa hän teki kymmenen maalia ja antoi 19 maaliin johtanutta syöttöä. Jäähyminuutteja hänelle kertyi NHL:n runkosarjassa yhteensä 3 381, mikä oli tuolloin neljänneksi eniten liigan historiassa. Pudotuspeleissä hän keräsi yhteensä 374 jäähyminuuttia.
Branko Ivanković
Ura valmentajana
Marraskuussa 2006 Ivanković siirtyi NK Dinamo Zagrebin päävalmentajaksi ja luotsasi seuran tuplamestaruuteen. Kaudella 2007–08 Dinamo oli myös musertavan ylivoimainen. Ivanković kuitenkin erosi tehtävistään tammikuussa riitauduttuaan seuran varapuheenjohtajan, Zdravko Mamićin kanssa. Hän palasi seuran päävalmentajaksi toukokuussa 2008. Pesti kesti kuitenkin vain muutaman kuukauden, sillä jo marraskuun lopulla 2008 Ivanković sai jälleen kenkää, vaikka seura johtikin Kroatian liigaa.
Marty McSorley
Uran alku
McSorley pelasi ensimmäiset ottelunsa ammattilaiskaukaloissa kaudella 1982–1983, jolloin hän pelasi kaksi runkosarjaottelua NHL-seura Pittsburgh Penguinsin silloisen farmiseuran Baltimore Skipjacksin riveissä AHL:ssä. Hän oli solminut vapaana pelaajana ammattilaissopimuksen Penguinsin kanssa heinäkuussa 1982. Suurimman osan kaudesta 1982–1983 McSorley vietti kuitenkin OHL-junioriliigassa pelaavan Belleville Bullsin riveissä, jossa hän oli pelannut myös kauden 1981–1982.
Pittsburgh Penguins ja Edmonton Oilers
McSorley teki NHL-debyyttinsä kaudella 1983–1984, jolla hän pelasi 72 runkosarjaottelua Penguinsin riveissä. Hän keräsi tulokaskaudellaan yhdeksän tehopistettä, kaksi maalia ja seitsemän syöttöpistettä, ja 224 jäähyminuuttia, kymmenenneksi eniten koko liigassa. Seuraava kausi kului häneltä pääosin Skipjacksin riveissä AHL:ssä ja syyskuussa 1985, ennen kauden 1985–1986, Penguins kauppasi McSorleyn, Tim Hrynewichin ja Craig Munin Edmonton Oilersille vaihdossa Gilles Melocheen. Oilersin riveissä hän pelasi seuraavat kolme kautta ja profiloitui seuran tähtipelaajien, erityisesti Wayne Gretzkyn, suojelijana, niin sanottuna poliisina (enforcer). Hän keräsi Oilers-paidassa kahdella runkosarjakaudella yli 200 jäähyminuuttia, kaudella 1985–1986 265 minuuttia 59:ssä ottelussa, kymmenenneksi eniten NHL:ssä (jakoi jäähypörssin kymmenennen sijan Dale Hunterin kanssa), ja kaudella 1987–1988 223 minuuttia 60:ssä ottelussa. McSorley voitti Oilersin paidassa kaksi Stanley Cupin mestaruutta, vuosina 1987 ja 1988. Kevään 1987 pudotuspeleissä, joissa Oilers vei mestaruuden voitettuaan loppuotteluissa Philadelphia Flyersin, hän teki neljä maalia ja antoi lisäksi kolme maaliin johtanutta syöttöä.
Branko Ivanković
Ura valmentajana
Ivanković palasi valmennustehtäviin joulukuussa 2009 allekirjoitettuuaan kaksivuotisen sopimuksen kiinalaisseura Shandong Lunengin kanssa. Kroatin johdolla Shandong voitti kaudella 2010 Kiinan Superliigan mestaruuden uudella piste-ennätyksellä. Kausi 2011 AFC Champions Leaguessa lähti kuitenkin vaisusti käyntiin ja Ivanković sai potkut toukokuussa 2011. Pian potkujensa jälkeen hänestä tuli saudiseura al-Ittifaqin päävalmentaja. Hän luotsasi al-Ittifaqin neljänneksi Saudi-Arabian valioliigassa, mikä ei tyydyttänyt seurajohtoa ja Ivanković sai potkut kauden 2011/12 jälkeen.
Marty McSorley
Los Angeles Kings
McSorleyn aika Oilersissa päättyi elokuussa 1988, jolloin hänen pelaajaoikeutensa siirtyivät Los Angeles Kingsille suurkaupassa, jossa Kings sai hänen lisäkseen Wayne Gretzkyn sekä Mike Krushelnyskin ja jossa Oilers sai vaihdossa Jimmy Carsonin ja Martin Gelinasin, Kingsin ensimmäisen kierroksen varausvuorot varaustilaisuuksissa vuosina 1989, 1991 ja 1993 sekä 15 miljoonaa dollaria rahaa. Hän jatkoi Kingsissä samassa roolissa kuin Oilersissakin. hän keräsi viidellä peräkkäisellä Kingsin riveissä pelaamallaan kaudella (1988–1993) yli 200 jäähyminuuttia ja kolmella kaudella yli 300 minuuttia. Kaudella 1988–89 hän sijoittui NHL:n jäähypörssissä sijalle neljä kerättyään 60:ssä runkosarjaottelussa 350 jäähyminuuttia, seuraavalla kaudella sijalle kolme kerättyään 75:ssä ottelussa 322 jäähyminuuttia ja kaudella 1992–93 jäähypörssin kärkeen uransa ennätyslukemalla, 399 jäähyminuuttia 81:ssä runkosarjaottelussa. Paitsi jäähyennätyksensä, McSorley teki Kingsin riveissä myös piste-ennätyksensä ja ennätyksensä plusmiinustilastossa. Kaudella 1992–93 hänelle kertyi 81:ssä runkosarjaottelussa 41 tehopistettä, 15 maalia ja 26 syöttöpistettä, ja hän ylitti 30:n runkosarjapisteen rajan myös neljällä muulla NHL-kaudella. Kaudella 1990–91 hän sai plusmiinustilastossa lukeman +48 ja jakoi näin NHL Plus/Minus Awardin voiton Calgary Flamesin Theoren Fleuryn kanssa. McSorley oli pelaamassa Kingsin riveissä Stanley Cupin voitosta keväällä 1993, mutta mestaruus meni lopulta Montreal Canadiensille. Hän keräsi kevään 1993 pudotuspeleissä kymmenen tehopistettä, neljä maalia ja kuusi syöttöpistettä, 24 ottelussa.
Uran loppuvuodet
Elokuussa 1993 McSorley palasi takaisin Pittsburgh Penguinsin riveihin kaupassa, jossa Kings sai Shawn McEachernin. Puolen vuoden ja 47:n Penguinsin riveissä pelatun ottelun jälkeen Kings hankki hänet takaisin kaupassa, jossa Kings sai lisäksi Jim Paekin ja jossa Penguins sai McEachernin ja Tomas Sandströmin. McSorley jatkoi Kingsissä maaliskuuhun 1996, jolloin hän siirtyi usean pelaajan kaupassa New York Rangersiin. Rangers sai kaupassa hänen lisäkseen Jari Kurrin ja Shane Churlan ja Kings sai neljä pelaajaa, Ray Ferraron, Ian Laperrieren, Mattias Norströmin ja Nathan LaFayetten sekä neljännen kierroksen varausvuoron kesän 1997 uusien pelaajien varaustilaisuudessa. McSorley pelasi Rangersissä kevään 1996 ja siirtyi elokuussa 1996 San Jose Sharksiin kaupassa, jossa Rangers sai Jayson Moren, Brian Swansonin ja neljännen kierroksen varausvuoron vuoden 1997 varaustilaisuudessa. Sharksissa hän pelasi kaksi seuraavaa kautta, minkä jälkeen hän palasi lokakuussa 1998 vapaana pelaajana Edmonton Oilersin riveihin. Yhden Oilers-kauden jälkeen hän siirtyi joulukuussa 1999, kesken kauden 1999–00, vapaana pelaajana Boston Bruinsiin.
Branko Ivanković
Ura valmentajana
Kesäkuussa 2012 hän aloitti abudhabilaisen Al-Wahdan päävalmentajana. Hän sai potkut huhtikuun lopulla 2013 seuran majaillessa seitsemäntenä Arabiemiraattien liigassa.
Marty McSorley
Uran päätös ja pahoinpitelytuomio
Helmikuussa 2000 tapahtunut välikohtaus toi McSorleylle paljon kielteistä huomiota ja päätti hänen NHL-uransa.23. helmikuuta hän iski ottelussa Vancouver Canucksia vastaan Canucksin Donald Brashearia takaapäin mailalla päähän, kun otteluaikaa oli jäljellä vain muutama sekunti. Iskun vaikutuksesta Brashear kaatui taaksepäin, löi päänsä kenttään ja sai aivotärähdyksen. McSorleylle langetettiin loppukauden kestävä pelikielto, joka myöhemmin pidennettiin vuoden mittaiseksi, eikä hän pelikiellon päätyttyä enää palannut NHL-jäille. Hän pelasi viimeiset ottelunsa kiekkoammattilaisena kaudella 2000–2001, jolloin hän pelasi 14 runkosarjaottelua IHL-seura Grand Rapids Griffinsin riveissä. Syksyllä 2000 McSorley todettiin siviilioikeudessa syylliseksi aseelliseen pahoinpitelyyn ja hänelle langetettiin puolentoista vuoden ehdollinen vankeusrangaistus.
Branko Ivanković
Ura valmentajana
Syyskuussa 2013 Ivanković palasi NK Dinamo Zagrebin päävalmentajaksi. Hän sai kuitenkin potkut jo lokakuun lopulla valmennettuaan seuraa vain viiden ottelun ajan.
Marty McSorley
Peliuran jälkeen
Peliuransa jälkeen McSorley aloitti vuonna 2002 AHL-seura Springfield Falconsin päävalmentajana. Hän toimi tehtävässä kaksi kautta, joista ensimmäisellä Falcons putosi pudotuspelien ensimmäisellä kierroksella ja toisella seura jäi kokonaan pudotuspelien ulkopuolelle. Myös McSorleyn veli Chris McSorley toimii jääkiekkovalmentajana, sveitsiläisessä Genève-Servette Hockey Clubissa. Myöhemmin McSorley on toiminut kiekkokommentaattorina televisiossa. McSorley on esiintynyt uransa aikana ja sen jälkeen myös pienissä rooleissa neljässä elokuvassa, elokuvissa Bad Boys (1995), Hyvästi Pariisi (Forget Paris, 1995), Do Me a Favor (1997) ja Con Air – lento vapauteen (Con Air, 1997), sekä televisiosarjassa CSI: Miami.
Branko Ivanković
Ura valmentajana
Helmikuussa 2015 Ivanković teki paluun Iraniin, kun hänestä tuli Persepolis FC:n päävalmentaja. Ivankovićin johdolla kaksi Iranin mestaruutta voittanut Persepolis selvitti kaudella 2016/17 tiensä AFC Champions Leaguen välieriin ja kaudella 2017/18 ensimmäistä kertaa seuran historiassa loppuotteluun. Finaalissa Persepolis taipui japanilaiselle Kashima Antlersille yhteismaalein 2–0. Ivanković jätti Persepolisin kesällä 2019 luotsattuaan joukkueen kolmesti Iranin mestariksi.
Marty McSorley
Yksityiselämä
McSorley asuu Hermosa Beachillä Kaliforniassa. Hän avioitui rantalentopalloilija Leanne Schusterin kanssa elokuussa 2002. Heidän tyttärensä Emma syntyi vuonna 2007.
Branko Ivanković
Ura valmentajana
Persepolisista lähtönsä jälkeen Ivanković jatkoi uraansa Al-Ahlin valmentajana Saudi-Arabiassa kaksivuotisella sopimuksella. Seura erotti hänet kuitenkin jo syyskuussa 2019.
Tammikuussa 2020 Ivankovićista tuli Omanin maajoukkueen päävalmentaja.
Faridpur
Faridpur on kaupunki Bangladeshin keskiosassa. Sen asukasluku oli vuoden 2011 väestönlaskennan mukaan 122 425.
Maantiede
thumb|vasen|Faridpurin rautatieasema. Faridpur sijaitsee Bangladeshin keskiosassa Mara Padmajoen varrella. Mara Badma on Gangesin sivuhaara Padman sivujoki.
Historia
Nykyinen Faridpur lienee islamin saapumisen jälkeisellä ajalla historiallisissa lähteissä esiintyvä Fathabad. Sen perusti Bengalin sulttaani Jalal al-Din Muhammad (hal. 1415–1425) hänen vallattuaan alueen sitä aikaisemmin hallinneelta Etelä-Bengalin hindulaiselta radžalta. Myöhemmin siellä lyötiin Jalal al-Din Muhammadin kolikoita. Nimen Fatahbad kaupunki on kuitenkin ilmeisesti saanut vasta myöhemmin vuosina 1481–1486 hallinneen Jalal al-Din Fath Šahin mukaan. Nykyinen nimi Faridpur on lähtöisin muslimipyhimys Farid-ud-Din Masudilta. Kaupungissa sijaitsee hänelle omistettu pyhättö. Delhin sulttaanikunnan kaudella alue oli käytännössä itsenäinen keskusvallasta. Suurmogulien valtakunta alisti sen Islam Khanin johdolla vuonna 1609. Man Singhin kaudella Faridpur oli hänen vastaisensa Bara Bhuiyanin johtaman kapinan keskus. 1800-luvun alussa Faridpur oli Hajji Shariat Allahin perustaman Faraidiyya-liikkeen keskus, joka levisi Faridpurista muualle Bengaliin. Faridpurin kunta perustettiin vuonna 1869.
Väestö
Faridpurin asukasluku oli Bangladeshin vuoden 2011 väestönlaskennan mukaan 122 425. Vuonna 2001 vastaava lukema oli 101 084 ja vuonna 1981 66 579.
Jarkko Laine
Jarkko Aarre Juhani Laine (17. maaliskuuta 1947 Turku – 19. elokuuta 2006 Turku) oli suomalainen kirjailija, runoilija ja kääntäjä. Hän toimi Suomen Kirjailijaliiton puheenjohtajana 1987–2002 ja sai kirjallisuuden valtion­palkinnon 1972, 1974, 1977 ja 1985. Urallaan Laineelta ilmestyi 20 runokokoelmaa ja seitsemän romaania. Hän kirjoitti myös novelleja, mieteproosaa, sitaattiantologioita, näytelmiä, kuunnelmia ja laulunsanoituksia.
Elämä ja ura
Laine aloitti uransa underground-runoudella. Hän debytoi kirjallisuuslehti Parnasson lyriikkakilpailussa vuonna 1967 ja hänen esikoiskokoelmansa Muovinen Buddha ilmestyi samana vuonna. Sen jälkeen Laine julkaisi lähes vuosittain jonkin teoksen, joskus kaksikin. Vaikka hänet tunnetaan erityisesti runoilijana, hän julkaisi myös romaaneja ja muuta proosaa. Laine toimi Parnasson toimitussihteerinä 1969–1986 ja päätoimittajana 1987–2002. Hän myös suomensi muun muassa Mark Twainia, Bram Stokeria, Richard Brautigania, William Shakespearea ja yhdysvaltalaista runoutta.
Runojen lisäksi Laine tunnetaan myös sanoituksistaan. Hänen tekemiään ovat muun muassa Rauli Badding Somerjoen esittämät ”Bensaa suonissa” (1970), ”Hymyile Miss Universum” (1970) ja ”Pilvet karkaa, niin minäkin” (1970), ”Fiilaten ja höyläten” sekä Suomen Talvisota 1939–1940 -yhtyeen ”Kekkonen-rock” (1969). Suomen Talvisodan underground-hankkeen puitteissa Laine nousi suomalaisen rocklyriikan edelläkävijäksi ja uudistajaksi. Muun muassa Eppu Normaalin Mikko Saarela piti Lainetta tärkeimpänä innoituksen lähteenään suomalaisista kirjallisista vaikuttajista.
Laine oli kokoomuksen ehdokkaana eduskuntavaaleissa 1999 sekä Turun kaupunginvaltuustoon kunnallisvaaleissa 2000.
Laine kuoli 59-vuotiaana vaikeaan sairauteen. Laineen postuumisti julkaistu ajatelmakokoelma Kolmas mustakantinen vihko valittiin Vuoden aforismikirjaksi 2007. Hänen mukaansa on nimetty vuodesta 2011 kahden vuoden välein jaettu Jarkko Laine -palkinto.
Romaani- ja runotuotanto
Laineen tuotanto voidaan jakaa kolmeen kauteen. Nuoruudentuotanto on impulsiivista, riehakasta ja uteliasta ja sisältää paljon vanhojen tottumusten satirisointia beat-hengessä. Tämä kausi rajautuu vuosiin 1967–1972. Keski-ikäistymisen kausi alkoi vuonna 1973. Kirjoittaja on silloin kypsä ja oppinut, mikä näkyy ymmärryksenä asioiden monikerroksisuudesta. Huumori ja satiiri säilyivät kuitenkin tyylillisinä peruselementteinä. Kolmas kausi alkoi 1980-luvulla. Tällöin teksteihin palasi nuoruustuotannon katujen, baarien, huoltoasemien ja kerrostalojen kuvasto. Herkkäviritteisyys on tälle kaudelle leimallinen piirre.
Taqiyya
thumb|[[Maurit|Maurilaisia proselyyttejä (käännynnäisiä) kastetaan vuonna 1500 Ximenesin arkkihiippakunnassa Granadassa. Vaihtoehtona kääntymiselle oli karkotus Espanjasta.]] Taqiyya tarkoittaa uskovan erioikeutta salata islamia koskevia asioita, joiden uskoo aiheuttavan vihamielisyyttä muslimeja kohtaan. Taqiyya -periaatteen nojalla muslimi saa uhkaavassa tilanteessa myös teeskennellä, että kieltää oman uskonsa.
Taqiyya tarkoittaa muslimin velvollisuutta valehdella islamia koskevista asioista, jos katsoo siitä olevan uskonnolle hyötyä. Esimerkiksi1500-luvulla eläneen imaami ibn Haytamin mukaan on suuri synti (kabira) paljastaa vääräuskoisille islamin heikkouksia. Taqiyya-periaatteen hyväksyvät kaikki islamin suuntaukset.
Uskon kieltäminen
Šarialaki toteaa, että jos muslimi on pakotettu kieltämään uskonsa, hän voi tehdä niin, jos usko hänen sydämessään säilyy ennallaan. Arabiankielinen sana taqiyya tarkoittaa "pään peittämistä". Kaikki islamin lakikoulukunnat hyväksyvät periaatteen. Menneisyydessä etenkin sunnien alaisuudessa eläneet šiialaiset ovat käyttäneet tätä oikeutta kieltää šiialaisuutensa silloin, kun heitä on uhattu.
Erivapausperiaate ruksha
Taqiyya on osa islamiin kuuluvaa laajempaa erivapausperiaatetta (rukhsa). Sen mukaisesti šaria hyväksyy normaalisti kielletyt asiat, jos siihen on hyväksyttävä syy. Nälkäinen voi hengenpitimikseen rikkoa halal -säädöksiä, ja sairaat saavat helpotuksia rukousvaatimuksiin. Janoon nääntyvä saa juoda viiniä kaikkien muiden koulukuntien mielestä paitsi shafi'i - koulukunnan. Matkalla oleva tai sairas voi jättää paaston väliin, ja matkalla oleva voi rukoilla vain kaksi rakaa eli liikesarjaa, kun muulloin vaaditaan neljä. Erivapausperiaatteen sallima joustavuus koskee myös valehtelua.
Ruksha -periaate sallii poikkeamisen šarian määräyksistä myös siinä tapauksessa, että vallitsevat lait langettavat siitä rangaistuksia. Jos maalliset lait ovat ristiriidassa islamin kanssa, muslimin tulee noudattaa Jumalan lakia, paitsi jos hän voi sen takia joutua vaikeuksiin, kuten vankilaan tai kidutetuksi.
Pyhät kirjoitukset
Luvan valehdella uskosta katsotaan löytyvän Koraanin seuraavista säkeistä: "Uskovat älkööt ottako uskottomia suojelijoikseen toisten uskovien sijasta. Joka näin tekee on sanoutunut irti Jumalasta, paitsi jos pelkäätte heitä." (Koraani 3:28) sekä: "Joka luopuu uskostaan, paitsi jos hänet pakotetaan siihen... saa Jumalan vihan päälleen." (Koraani 16:106). Myös haditheista löytyy tukea valehtelulle joissakin tilanteissa. Jami at-Tirmidhi sisältää seuraavan hadithin:"'Asma bint Yazid kertoi, että Jumalan lähettiläs sanoi: 'Valehteleminen on laitonta paitsi kolmessa tapauksessa: kun mies sanoo jotain vaimolleen miellyttääkseen tätä, kun valehdellaan sodassa, ja kun valehdellaan tarkoituksella luoda sopua ihmisten välille.'"
Imaamien näkemyksiä valheesta
Valehtelu on luvallista tai jopa pakollista islamissa tietyissä tilanteissa. Sääntönä on, että valehtelu on luvallista, jos se tuottaa parempia tuloksia kuin totuus.
Muslimiveljille valehtelu
Imaami al-Dhahabi (1274–1348) toteaa kirjassaan Suuret synnit, että valehtelu kuuluu suuriin synteihin silloin, kun valehdellaan profeetta Muhammedista tai annetaan väärä todistus oikeudessa. Suurista synneistä seuraa kirous, maallinen rangaistus tai rangaistus tuonpuoleisessa. Imaami al-Nawawi (1233–1277) kirjoittaa, että Koraani ja sunna tuomitsevat valehtelun laittomaksi. Valehtelu on rumimpia syntejä ja vastenmielisimpiä vikoja. Al-Nawawi toteaa kirjassa Puhdas sydän: "Kerro totuus, kun puhut. Yksi pahimmista petoksista on kertoa veljellesi jotain, kun veljesi luulee, että olet rehellinen, vaikka asia ei ole niin".
Ei-muslimeille valehtelu
Islamissa ei ole universaaleja moraalisääntöjä, jotka koskisivat kaikkia. Šaria erottaa toisistaan muslimiveljille valehtelun ja muille valehtelun. Klaaniyhteiskunnissa, missä islam syntyi ei samaten tunneta universaaleja normeja, kuten kultaista sääntöä. Niissä omaa perhettä, sukua tai klaania koskevat eri säännöt kuin ulkopuolisia. Laajimmillaan islamin luoma yhteisyyden piiri ulottuu "veljiin", joilla tarkoitetaan muita muslimeita. Ilmaisu esiintyy myös Muhammedin jäähyväissaarnassa. Islamilaisen fatwan mukaan "ei ole luvallista kutsua juutalaisia tai kristittyjä veljiksemme. Sen sijaan heitä on vihattava Jumalan asian takia". Toinen fatwa kieltää muslimeita ystävystymästä ei-muslimin kanssa. 1200-luvulla eläneen imaami al-Nawawi kokoelmasta Riad as-Salihin ("Vanhurskaiden niityt") löytyy kuitenkin ajatelma, joka vastaa universaalin moraalin vaatimuksia. Siinä al-Nawawi katsoi, että vihollisellekin pitää antaa se, mitä ihmisen itsekkyys kieltäytyy antamasta.
Vuonna 2012 annetussa fatwassa käsitellään kafiirille (uskottomalle) valehtelua. Ohjeen mukaan valehtelu vääräuskoiselle ei ole väärin itsessään, vaan sen seurausten takia. Valehtelua tulee välttää, koska valheen paljastuessa annetaan kielteinen kuva islamista.
Raymond Ibrahimin mukaan ei-muslimien on usein vaikea ymmärtää muslimeja, koska nämä voivat esittää ristiriitaisia mielipiteitä esimerkiksi pyhästä sodasta, joka milloin kielletään, milloin hyväksytään. Ristiriitaisuus tulee ymmärrettäväksi, kun otetaan huomioon taqiyya-periaate.
Vertailu kristinuskoon
Kristinuskon suhde valheeseen ei ole yksiselitteinen, sillä kristillinen etiikka ei sisällä suoria lakimääräyksiä vaan periaatteita. Sen ytimessä on rakkauden kaksoiskäsky, jonka tilannekohtaista soveltamista jokainen kristitty joutuu itse ratkomaan. Edvard Westermarck kirjoitti kristinuskon suhteesta valehteluun teoksessaan Kristinusko ja moraali. Hän totesi, että Uusi Testamentti tuomitsi useissa kohdissa valheen. Augustinus katsoi, että valhe oli aina synti. Tuomas Akvinolainen (1225–1274) pohti valehtelun oikeutusta kirjassa Summa Theologica. Myös hän päätyi käsitykseen, että valehtelu oli aina synti. Oli kuitenkin luvallista joissakin tilanteissa kätkeä totuus järkevällä tavalla. Westermarck totesi, että roomalais-katolinen kirkko omaksui välillä periaatteen oikeudesta valehdella, kun kyseessä oli Jumalan kunnian puolustaminen. Sen sijaan protestantit tuomitsivat valheen ja puritaanit ajautuivat jopa eräänlaiseen fanatismiin kieltäen jopa metaforien käytön harhaanjohtamisen muotona.
Timo Haajanen
Timo Haajanen (6. kesäkuuta 1946 Jyväskylän maalaiskunta – 1984 ) oli suomalainen filosofian kandidaatti, kirjastonhoitaja ja runoilija.
Kreikan parlamenttivaalit 2023 (kesäkuu)
Kreikan vuoden 2023 kesäkuun parlamenttivaalit järjestettiin 25. kesäkuuta 2023. Vaaleissa valittiin 300 jäsentä seuraavalle nelivuotiskaudelle Kreikan parlamenttiin.
Vaalit olivat uusintavaalit, koska yksikään puolue ei saanut ehdotonta enemmistöä edellisissä toukokuun 2023 parlamenttivaaleissa, eikä koalitiohallituksen muodostaminen ollut mahdollista. Alun perin mahdollisten uusintavaalien päiväksi oli suunniteltu 2. heinäkuuta.
Vaaleihin astui voimaan uusi laki, jossa suurin puolue saa lisäpaikkoja uuden laskutavan mukaan: siinä suurin puolue saa 25 % ääniosuudella 20 lisäpaikkaa ja tämän jälkeen jokaisesta prosenttiyksiköstä 2 paikkaa lisää. Enimmillään suurin puolue saa 40 % tai sitä suuremmasta ääniosuudesta 50 lisäpaikkaa.
Kun 99,98 % äänistä oli laskettu, vaalitulos oli seuraava: Vaaleissa äänioikeutettuja oli noin 9,98 miljoonaa ja ääniä annettiin noin 5,27 miljoonaa. Äänestysprosentti oli 52,83. Vaaleissa kahdeksan puoluetta läpäisi kolmen prosentin äänikynnyksen ja sai edustajia parlamenttiin. Vaalit voitti Uusi demokratia, joka sai 40,55 % äänistä ja 158 parlamenttipaikkaa, toisin sanoen ehdottoman enemmistön. Vaalien suurin häviäjä oli vasemmistoliitto Syriza. Parlamenttiin pääsi kolme uutta puoluetta, äärioikeistolaiset Spartalaiset ja Voitto sekä vasemmistolainen Kurssina vapaus.
Vaalien jälkeen 26. kesäkuuta pääministeriksi palasi Uuden demokratian puheenjohtaja Kyriákos Mitsotákis, joka muodosti Mitsotákisin II hallituksen.
Tulokset
Kun 99,98 % äänistä oli laskettu, vaalien tulokset olivat:
Tulokset vaalipiireittäin
Vaalien tulokset vaalipiireittäin (59 kpl) olivat:
Osmo Hänninen
thumb|Osmo Hänninen vuonna 2009.
Osmo Otto Päiviö Hänninen (30. huhtikuuta 1939 Lahti – 14. joulukuuta 2022 Kuopio ) oli suomalainen tutkija, tietokirjailija, kansanlääkinnän tukija ja humanisti. Hän toimi Kuopion yliopiston rehtorina 1981–1984, vararehtorina 1973–78 ja ensimmäisenä vakinaiseen virkaan nimitettynä professorina fysiologian laitoksen esimiehenä 1972–2004.
Julkaisut ja kirjallinen toiminta
Hänninen julkaisi yli 400 tieteellistä artikkelia fysiologiasta, toksikologiasta, biokemiasta, ympäristötieteistä ja farmakologiasta. Lisäksi hän oli mukana kirjoittamassa lukuisia oppikirjoja ja tieteen kansantajuistamiseen liittyviä teoksia, jotka osin myös ottavat voimakkaasti kantaa ympäristön ja sen turvallisuuden puolesta, sekä kulttuurihistoriallisia teoksia. Vuonna 2009 Hänninen sai Suomen tietokirjailijat ry:n Oppikirjailijapalkinnon.
Hännisen teoksista mainittakoon erityisesti Ihmisen fysiologia ja anatomia. Teos on käännetty ruotsiksi ja viroksi ja se on Suomessa vanhin yhtäjaksoisesti käytössä ollut lääketieteen oppikirja. Kirjaa ovat lukeneet 1970 alun jälkeen liki kaikki terveystieteiden opiskelijat ja kirja on ollut myös lääketieteen oppilasvalintojen oppikirjana. Hännisen kirjalliseen tuotantoon kuuluvat mm. seuraavat teokset.
Joensuun seurakuntayhtymä
Joensuun seurakuntayhtymään kuuluvat Joensuun seurakunta, Pielisensuun seurakunta, Rantakylän seurakunta, Vaara-Karjalan seurakunta, Pyhäselän seurakunta sekä Enon seurakunta.
Pekka Kytömäki
Pekka Kytömäki (s. 10. toukokuuta 1975 Hämeenlinna) on tamperelainen runoilija ja kääntäjä. Hän aloitti runouden kirjoittamisen 37-vuotiaana vuonna 2012 ja sai kunniamaininnan Pirkanmaan kirjoituskilpailun lyriikkasarjassa vuonna 2014. Kytömäen esikoisrunokokoelma Ei talvikunnossapitoa ilmestyi vuonna 2015 ja sai Tampereen kaupungin kirjallisuuspalkinnon vuonna 2016. Palkintoperusteissa kiitettiin teoksen tiiviitä ja aforistisia runoja hiotusta ja oivaltavasta runokielestä.
Andrew Lawrence
Andrew James Lawrence (s. 12. tammikuuta 1988) on yhdysvaltalainen näyttelijä. Hän syntyi Philadelphiassa, Pennsylvaniassa; hänen vanhemmat veljensä Joey ja Matthew ovat hekin näyttelijöitä.
Makedonian 1. liiga
'''Makedonian 1. liiga''' on Pohjois-Makedonian jalkapallon pääsarja. Sarjaa on pelattu vuodesta 1991 lähtien. Sarjaan osallistuu 12 joukkuetta, jotka pelaavat keskenään kolminkertaisen sarjan. Sarjan voittaja etenee Mestarien liigan karsintoihin ja toiseksi sijoittunut UEFA Cupin karsintoihin. Kaksi viimeistä joukkuetta putoavat 2. liigaan.
Pekka Kytömäki
Kytömäen toinen runokokoelma Valo pilkkoo pimeää ilmestyi vuonna 2016. Kytömäki on mukana vuonna 2017 ilmestyneessä kaksikielisessä runoantologiassa Lungfuls of Silence – Keuhkojen täydeltä hiljaisuutta yhdessä Arto Lapin ja Niklas Salmen kanssa. Palindromirunoista koostuva kolmas kokoelma Aattelu rulettaa ilmestyi vuonna 2018. Myös neljäs kokoelma Sytytys (2020) koostuu palindromirunoista. Viides kokoelma Historian pienmiehiä ilmestyy kesäkuussa 2023. Se on paluu kahden ensimmäisen runokirjan tyyliin.
Makedonian 1. liiga
Joukkueet kaudella 2019–2020
Liigaan kuuluneet joukkueet:
Koirankuonolainen
thumb|250px|right|Koirankuonolainen, kuvitusta [[Liber Chronicarum -kronikasta vuodelta 1493]] Koirankuonolaiset ovat taruolentoja vanhoissa eurooppalaisissa tarinoissa. Koirankuonolaisella on ihmisen vartalo ja koiran pää, tai ainakin koiran kuono, ja usein ne ovat karvaisia. Koirankuonolaisiksi kuvattiin joissain keskiaikaisissa tarinoissa aasialaiset, joita vastaan taisteltiin.
Myös suomalaisessa kansanperinteessä kerrotaan kohtaamisista koirankuonolaisten kanssa. Nämä tapahtuvat yleensä syrjäseuduilla tai aivan korvessa. Koirankuonolaisia uskottiin olevan varsinkin sankoissa metsissä ja Lapissa.
Olennot puhuvat vierasta kieltä ja ovat vihamielisiä. Erään tarinan mukaan koirankuonolaiset kiduttivat kiinni saamansa tytön kuoliaaksi. Ainoan silminnäkijän, toisen tytön kertomus uskottiin käräjillä, ja hän säästyi murhasyytteeltä.
Pekka Kytömäki
Pekka Kytömäki on kirjailija Anni Kytömäen veli.
Koirankuonolainen
Kertomuksia tunnetun maailman äärellä asuvasta koirankuonolaisten kansasta tavataan sittemmin useilla Euroopan kansoilla, mukaan lukien suomalaiset ja virolaiset. Muun muassa Kalevipoeg joutuu Lapin puolella käydessään koirankuonolaisten maahan. Myöhemmin on kansan kertomuksissa suuresta Pohjan sodasta, ja jo Jaakko Pontuksen sodasta koirankuonolaisten nimi siirtynyt Venäjän armeijassa palveleville kalmukeille ja muille aasialaisille kansoille. Uskomuksen on selitetty syntyneen siitä, että useilla luonnonkansoilla on ollut tapana pitää pukunaan hartioilla ja päässä petojen nahkoja kynsineen turpineen.
Niko Jokinen
Niko Jokinen (s. 28. joulukuuta 1987) on suomalainen ammattilaisnyrkkeilijä.
Joensuun seurakuntayhtymä
Joensuun itsenäisen seurakunta syntyi vuonna 1918. Kun Joensuun kaupunki ja Pielisensuun kunta vuonna 1954 yhdistyivät, siirtyivät nämä kaksi seurakuntaa yhteistalouteen 1955. Vuonna 1983 syntyi Rantakylän seurakunta. Vuoden 2005 alusta Joensuun seurakuntayhtymään syntyi kuntaliitoksen myötä uusi seurakunta, Vaara-Karjalan seurakunta, jonka muodostivat Kiihtelysvaaran ja Tuupovaaran yhdistyneet seurakunnat. Vuoden 2009 kuntaliitoksen myötä yhtymään liittyivät Enon (perustettu 1857) ja Pyhäselän (perustettu v. 1911) seurakunnat.
Kirkkotie-lehti
thumb|130px|Kirkkotien kansilehti Seurakuntayhtymän Kirkkotie-lehti ilmestyy 17 kertaa vuodessa, ja se jaetaan jokaiseen talouteen seurakuntayhtymän alueella sekä Kontiolahdessa. Lehden kustantaja on Kustannus-Osakeyhtiö Kotimaa. Lehden painos 44.200 kpl (2018).
Niko Jokinen
Ensimmäisen ammattilaisottelunsa ylemmässä keskisarjassa nyrkkeilevä Jokinen kävi Espoossa 14. kesäkuuta 2008 voittaen venäläisen Aleksandr Lykovin ensimmäisen erän tyrmäyksellä. Marraskuussa Helsingissä hän voitti latvialaisen Sandris Tomsonsin 2. erässä kehätuomarin keskeytyksellä.
Vuonna 2009 helmikuussa hän voitti Tampereella venäläisen Andrei Tylilyukin 4. erässä kehätuomarin keskeytyksellä. Huhtikuussa Jokinen tyrmäsi virolaisen vastustajansa Dmitri Protkunasin ensimmäisessä erässä ja toukokuussa Jokinen kukisti Helsingissä Unkarin Istvan Petroczkin kaikin tuomariäänin. Saman vuoden elokuussa Jokinen voitti Helsingissä latvialaisen Ruslans Pojonisevsin pisteillä ja lokakuussa Helsingissä Ruotsin Cliff Soukan pistein. Espoossa joulukuussa Jokinen voitti Latvian Pavels Lotahsin pistein.
Vuonna 2010 Jokinen voitti pistein latvialaisen Jevgenijs Skukinsin helmikuussa Porvoossa sekä espanjalaisen Miguel Ángel Peñan maaliskuussa Helsingissä. Voittoputki jatkui samana vuonna pistevoitoin Ivan Maslovia ja Jorge Silvaa vastaan.
Vuonna 2011 Jokinen otti pistevoiton Martins Kukulisista ja Mike Algoetista. Jälkimmäisen ottelun kolmannessa erässä Jokinen kävi kanveesissa. Marraskuussa Jokinen voitti Porissa liettualaisen Andrej Cepurin neljännessä erässä ja joulukuussa Espoon Leppävaarassa liettualaisen Sergej Drobin kolmannessa erässä.
Maaliskuussa 2012 Jokinen otteli täydet kahdeksan erää ghanalaista Mohammed Akrongia vastaan, ja voitti ottelun yksimielisillä tuomariäänillä. Ja saman vuoden toukokuussa Jokinen voitti kaikin tuomariäänin Liettuan Dmitri Kalinovskin Espoon Leppävaarassa käydyssä ottelussa.
Maaliskuussa 2013 Jokinen otteli täydet kahdeksan erää espanjalaista Gutzman Castiloa vastaan, ja voitti ottelun yksimielisillä tuomariäänillä.
Elokuussa 2013 Jokinen otteli Olavinlinnassa Savonlinnassa täydet kahdeksan erää liettualaista Virgilijus Stapulionisia vastaan häviten ottelun kaikin tuomariäänin.
Joulukuussa 2013 Jokinen otteli Espoossa uudelleen liettualaista Virgilijus Stapulionisia vastaan häviten jälleen ottelun, nyt teknisellä tyrmäyksellä kolmannessa erässä.
Andrew Lawrence
Lawrence aloitti uransa lapsuudessaan. Sen lisäksi että esiintyi Kevininä Beanissa – äärimmäisessä katastrofielokuvassa (1997), Lawrencella on ollut rooli muun muassa Disney Channel -elokuvassa Going to the Mat (2004). Lawrence on esiintynyt myös televisiosarjoissa ja ääninäytellyt muun muassa Disneyn Välitunti animaatiossa. Hän voitti Young Artist -palkinnon vuonna 2001.
Tethys
Tethys voi tarkoittaa ainakin seuraavia asioita:
Georgian hallinnollinen jako
Georgia jaetaan kahteen autonomiseen alueeseen ja yhdeksään hallintoalueeseen. Maan pääkaupunki Tbilisi on erityisasemassa tämän aluejaon ulkopuolella. Tasavallat ja hallintoalueet jakautuvat edelleen piirikuntiin sekä piiritasoisiin kaupunkeihin. Piirikunnista yksitoista on autonomisissa tasavalloissa ja loput 56 muun Georgian alueella. Georgian nykyinen aluejako noudattelee vain osittain maan historiallisia provinsseja.
Autonomiset tasavallat
Autonomisia tasavaltoja on kaksi: Adžaria ja Abhasia. Abhasia sijaitsee Georgian luoteisosassa Mustanmeren rannalla, Adžaria taas sen eteläpuolella Turkin rajalla. Abhasiaa hallinnoi Venäjän tukema separatistihallinto, eikä se ole Georgian keskushallituksen hallinnassa.
Hallintoalueet
Georgia jaetaan yhdeksään hallintoalueeseen. Ne perustettiin 1990-luvun puolivälissä väliaikaiseksi ratkaisuksi, kunnes Etelä-Ossetian ja Abhasian konfliktit saataisiin ratkaistua. Alueiden paikallishallintoa johtaa "valtionkomissaari", epämuodollisesti "kuvernööri", jonka nimittää Georgian presidentti.
Piirikunnat
Hallintoalueet jaettiin aiemmin edelleen piirikuntiin. Vuosina 2006–2017 kunnat ja kaupungit ovat asteittain korvanneet piirikunnat. Piirikuntia oli yhteensä 67, joista seuraavat sijaitsevat autonomisten tasavaltojen ulkopuolella: Abaša, Adigeni, Akhalgori, Akhalkalaki, Akhaltsikhe, Akhmeta, Ambrolauri, Aspindza, Baghdati, Bolnisi, Bordžomi, Dedoplistsqaro, Dmanisi, Dušeti, Džava, Gardabani, Gori, Gurdžaani, Kareli, Kaspi,  Kharagauli, Khašuri, Khobi, Khoni, Lagodekhi, Lantškhuti, Lentekhi, Marneuli, Martvili, Mestia, Mtskheta, Ninotsminda, Oni, Ozurgeti, Qazbegi, Qvareli, Satškhere, Sagaredžo, Samtredia, Senaki, Sighnaghi, Telavi, Terdžola, Tetri tsqaro, Tianeti, Tqibuli, Tsageri, Tsalendžikha, Tsalka, Tšiatura, Tškhorotsqu, Tšokhatauri, Tsqaltubo, Vani, Zestaponi ja Zugdidi.
Seuraavat piirikunnat sijaitsivat Adžariassa: Keda, Khelvatšauri, Khulo, Kobuleti ja Šuakhevi. Abhasiassa sijaitsee kuusi piirikuntaa: Gagra, Gali, Gudauta, Gulripši, Otšamtšire ja Suhumi.
Kaupungit
Jotkin suuremmat kaupungit eivät kuulu mihinkään piirikuntaan. Hallintoalueilla sijaitsevat Kutaisin, Potin, Rustavin ja Tskhinvalin kaupungit, Adžariassa Batumin kaupunki ja Abhasiassa Gagran, Suhumin ja Tqvartšelin kaupungit.
Historialliset provinssit
Maa on jakautunut aikaisemmin useisiin itsenäisiin ruhtinas- ja kuningaskuntiin sekä historiallisiin provinsseihin. Osaa näistä ei juurikaan huomioida nykyisessä aluejaossa, ja osa on kadonnut Georgian kartalta jo vuosisatoja sitten. Historiallisia alueita ovat muun muassa seuraavat: thumb|450px|Joitakin historiallisia provinsseja ja alueita. Etelä-Ossetia on perinteisesti kuulunut Kartliin, ja noussut omaksi poliittiseksi alueekseen vasta neuvostoaikana.
ISO 3166-2:GE
Georgian ylimmän tason aluejaolle on tehty ISO-standardi, jossa kaksiosaisessa koodissa on ensin maakoodi GE ja viivalla siihen liitetty aluekoodi.
Šahunja
thumb|100px|Kaupungin vaakuna
Šahunja on kaupunki Nižni Novgorodin alueella Venäjällä. Se sijaitsee Zavetlužjeksi kutsutulla alueella 240 kilometriä Nižni Novgorodista koilliseen. Kaupunki on Šahunjan piirin keskus. Sen kautta kulkee Nižni Novgorodin ja Kirovin välinen rautatie. Asukkaita on 22 400 henkeä (vuonna 2005).
Paikkakunta on saanut alkunsa 1930-luvun alussa syntyneestä asemataajamasta, joka nimettiin lähellä sijainneen Šahunjan kylän mukaan. Vuonna 1943 taajamasta tuli Šahunjan kaupunki. Nykyään siellä on rautatieliikennettä palvelevia yrityksiä sekä puunjalostus- ja elintarviketeollisuutta.
Throes of Dawn
Throes of Dawn on suomalainen dark metal -yhtye, joka perustettiin Vaasassa vuonna 1994. Alkuaikoina yhtyeen jäsenet käyttivät vielä black metalille tyypillisiä maskeja eli corpse painteja, jolloin myös yhtyeen musiikkikin liikkui vielä enemmän perinteisen black metalin puolella ja siinä oli black metalin perinteisempiä piirteitä kuten blast beateja ja kolkkoja kitarasoundeja (eli ns. sirkkelikitara). Se kuitenkin sisälsi myös yhtyeen myöhemmästä dark metalisesta materiaalista tuttuja funeral doom -vaikutteista black metal -laulua ja synkkiä, melankolisia ja sinfonisia taustamelodioita, kuten sinfonisia kosketinkulkuja, puhdasta laulua ja puhdasta sekä akustista kitaraa. Throes of Dawnin musiikki on muuttunut alkuaikojen jälkeen progressiivisempaan, melankolisempaan ja tunnelmallisempaan suuntaan. Yhtyeen jäsenet kutsuvatkin nykyään musiikkiaan dark metaliksi. Quicksilver Clouds -albumilla yhtye alkoi käyttää puhtaita lauluosuuksia huomattavasti enemmän, ja musiikkityyli erkani aikaisemmasta tuotannosta kohti konemaisempaa soundia. Vuonna 2010 julkaistulla The Great Fleet of Echoes -albumilla murinalaulut ovat jääneet lähes kokonaan pois ja musiikkityyli edustaa enemmän progressiivista rockia. Samana vuonna yhtyeeseen liittyi ensimmäinen vakituinen kosketinsoittaja, Henri Andersson.
Throes of Dawn julkaisi kuudennen albuminsa nimeltään Our Voices Shall Remain elokuussa 2016.
Kokoonpano
Entiset jäsenet
Diskografia
Split-albumit
Demot
.hack
pienoiskuva|Logo .hack (myös Dot Hack) on japanilainen mediasarja. Se koostuu anime-sarjoista, manga-sarjoista, light novel -sarjoista sekä videopeleistä.
Tuotanto on tapahtunut kahdessa projektissa: Project .hack ja .hack Conglomerate, joissa on ollut mukana useita yrityksiä.
Pelit
Alkuperäiseen pelisarjaan kuuluu neljä PlayStation 2:lle julkaistua videopeliä: .hack//Infection, .hack//Mutation, .hack//Outbreak ja .hack//Quarantine. Pelien tarina on esitetty myös muokattuna .hack//XXXX mangassa ja .hack//Another Birth romaanisarjassa. Sarjan fanien pyytämä uudelleenjulkaisu riippuu CyberConnect2-yhtiön mukaan Bandai Namcon päätöksestä.
Myöhempi pelisarja .hack//G.U. sisältää kolme osaa: .hack//G.U. Vol. 1//Rebirth, .hack//G.U. Vol. 2//Reminisce ja .hack//G.U. Vol.3//Redemption. Sarja on sovitettu mangaksi .hack//GU+, elokuvaksi .hack//G.U. Trilogy ja sarjaksi romaaneja. Pelien musiikki on julkaistu kahtena ääniraitana. Pelit on julkaistu vuonna 2017 uudestaan remasteroituna versiona nimellä .hack//G.U. Last Recode.
.hack//Tasogare no udewa densetsu
.hack//Tasogare no udewa densetsu on samannimiseen sarjakuvaan pohjautuva animaatiosarja, joka esittelee jälleen uudet päähenkilöt. Tapahtumat keskittyvät The World -pelin sisälle. Päähenkilöinä ovat toisistaan erillään asuneet kaksoset Rena ja Shūgo, jotka voittavat kilpailussa avatarit, jotka alun perin kuuluivat legendaarisille .hack -pelaajille, jotka tunnettiin nimimerkeillä Kite ja Black Rose. hack//Tasogare no udewa densetsu on muista .hack-sarjoista poiketen enimmäkseen humoristinen. Anime poikkeaa melko suurilta osin pohjana olevasta sarjakuvasta.
Kirjat
Sarjaan kuuluvia light novel -julkaisuja ovat .hack//AI buster, .hack//Another Birth ja .hack//Cell.
Manga-sarjoja ovat: .hack//4koma, .hack//Alcor, .hack//G.U.+, .hack – Taru iltahämärän rannerenkaasta, .hack//Legend of the Twilight, .hack//Link ja .hack//XXXX.
18 Tracks
18 Tracks on yhdysvaltalaisen laulaja-lauluntekijä Bruce Springsteenin kolmas "virallinen" kokoelma-albumi, ja toinen singlekokoelma. Se julkaistiin 13. huhtikuuta 1999. Kolmea lukuun ottamatta kaikki kappaleet on julkaistu aiemmin Springsteenin Tracks -kokoelma-boxilla.
Ajanvietematematiikka
pienoiskuva|[[Sudoku on suosittu ajanvietematematiikan laji, joka ei vaadi edistyneitä matemaattisia taitoja.]] pienoiskuva|[[Mancala on eräs matemaattinen pelityyppi.]] Ajanvietematematiikka tarkoittaa matemaattisia pulmatehtäviä ja pelejä, joita ihmiset harrastavat huvin vuoksi. Niissä käytetään samaa logiikkaa ja päättelyä kuin matematiikassa. Suurelle yleisölle tarkoitetut tehtävät ovat usein helppoja, ja ratkaisun voi löytää ilman matematiikan erikoistaitojakin kokeilemalla erilaisia vaihtoehtoja. Matemaattisia tehtäviä julkaistaan ajanvietteeksi esimerkiksi lehtien ajanvietepalstoilla.
Ajanvietematemaattisia tehtäviä on monelta eri matematiikan alalta, mutta etenkin geometriasta, lukuteoriasta ja kombinatoriikasta. Yleisiä tehtäviä tai pelejä ovat esimerkiksi sudoku, taikaneliöt, soluautomaatti, laatoitustehtävät, tulitikkujen siirtelytehtävät, pakkausongelmat ja alueen jakamistehtävät.
Valdemārpils
Valdemārpils on kaupunki Luoteis-Latviassa Kuurinmaalla. Se sai kaupunginoikeudet vuonna 1917. Vuonna 2020 siellä oli 1 291 asukasta. Kaupunki sijaitsee Sasmakajärven rannalla 16 kilometriä Talsin pohjoispuolella.
Historia
Sasmakan kartanon maille perustettiin 1700-luvulla kauppiaskylä, josta myöhemmin kehittyi Valdemārpilsin kaupunki. Kuurinmaalla oli 1800-luvun puolivälissä melko vähän juutalaisia porvareita, ja Sasmaka tunnettiin heidän pääkaupunkinaan. Kylää hallitsivat Sasmakan kartanon omistajat 1800-luvun lopulle saakka ja vasta vuonna 1894 se sai itsehallinnon. Vuonna 1917, ensimmäisen maailmansodan aikana, Saksan miehityshallinto antoi Sasmakalle ja Talsille kaupunginoikeudet. Nykyinen nimi on perua vuodelta 1926, jolloin Latvian tasavallan hallitus muutti nimen Valdemārpilsiksi kunnioittaakseen Latvian kansallista herättäjää Krišjānis Valdemārsia, joka asui kaupungissa vuodesta 1835 vuoteen 1845. Kaupungin nähtävyyksiä ovat luterilainen ja ortodoksinen kirkko, entinen synagoga sekä Krišjānis Valdemārsin muistomerkki.
Stavanger
thumb|250px|Breiavatnetjärvi Stavangerin keskustassa. Stavanger on Norjan neljänneksi suurin kaupunki ja Rogalandin läänin pääkaupunki Boknavuonon etelärannalla Länsi-Norjassa. Stavanger sai kaupunginoikeudet vuonna 1425. Kaupungin arkkitehtuuri on sekoitus vanhaa ja uutta.
Historia
Stavanger pitää perustamisvuotenaan vuotta 1125, jolloin sinne perustettiin kirkko. Stavangeriin perustettiin piispanistuin 1100-luvulla, kun St. Swithunin katedraali valmistui. Kaupunkioikeudet se sai 1425, mutta kaupungin kasvu oli hidasta ja vuonna 1682 uskonpuhdistuksen myötä piispanistuin siirtyi Kristiansandiin. Sen jälkeen kun Pohjanmereltä löydettiin öljyä 1960-luvulla, Stanvangerin taloudellinen merkitys on kasvanut.
Maantiede
Stavanger sijaitsee niemimaalla, jonka länsipuolta huuhtoo Norjanmeri, idässä on Gandsin vuono. Kaupunki levittäytyy mannermaalta asuituile saarille nimiltään Hundvåg/Buøy, Austre Åmøy, Langøy, Bjørnøy, Roaldsøy, Ormøy, Steinsøy, Engøy, Sølyst, Grasholmen, Vassøy, Lindøy, Hellesøy ja Kalvøy. Korkeimpia paikkoja ovat Ullandhaug (139 m) ja Jåttånuten (138 m).
Talous
Kaupungissa on elintarvike-, laivanrakennus-, metalli-, kumi-, tekstiili- ja graafista teollisuutta. Stavangerin satama kuuluu Norjan tärkeimpiin ja kaupungin rautatieasema on Sørlandin radan päätepiste. Lentoasemalta, joka sijaitsee naapuripaikkakunnalla Solassa, on yhteys Pohjanmeren öljykentille. Kaupungissa sijaitsee Norjan öljyhallinnon keskusvirasto ja öljy-yhtiöiden konttoreita. Statoililla on siellä pääkonttori ja ExxonMobil, BP, Total ja ConocoPhillips ovat perustaneet sinne aluetoimipisteen.
Koulutus
Vuonna 2005 perustetussa Stavangerin yliopistossa on teknillis-luonnontieteellinen, yhteiskuntatieteellinen ja humanistinen tiedekunta. Opiskelijoita yliopistossa on noin 9200. Muita korkeakouluja Stavangerissa ovat Den sosialpedagogiske høgskolen, joka tarjoaa opetusta mm. sosiaalipedagogiikassa sekä Kauppakorkeakoulu.
Nähtävyyksiä
Stavangerin satamasta lähtee kesäisin Hop On - Hop Off -turistibussi, joka ajaa kaupungin läpi ja pysähtyy tärkeimmillä nähtävyyksillä.
Muuta
Stavanger on Jyväskylän ystävyyskaupunki, ja kaupungit ovatkin väkiluvultaan melko samankokoiset. Vuonna 2008 kaupunki jakoi Euroopan kulttuuripääkaupungin tittelin yhdessä Liverpoolin kanssa.
Vuodesta 2013 alkaen Stavangerissa on järjestetty vuosittain Norway Chess -shakkiturnaus.
Ylöjärvi
pienoiskuva|250px|Kaupungintalon piha-aluetta ja Rauhanpatsas pienoiskuva|250px|Kaupungintalo pienoiskuva|250px|[[Keijärvi (järvi Ylöjärvellä)|Keijärvi]] pienoiskuva|250px|Ylöjärven pääkirjasto "Leija" pienoiskuva|250px|Ylöjärven kirkko
Ylöjärvi on Suomen kaupunki, joka sijaitsee Tampereen länsipuolella Pirkanmaalla. Ylöjärven naapurikuntia ovat Hämeenkyrö, Ikaalinen, Kihniö, Nokia, Parkano, Ruovesi, Tampere ja Virrat. Kaupungin pinta-ala on 0 neliökilometriä ja väkiluku 0. Vuoden 1954 alussa Teiskon kunnan läntinen, Näsijärven länsipuolella oleva osa jaettiin Ylöjärven ja Kurun kesken. 1. tammikuuta 2007 astui voimaan Ylöjärven kaupungin ja Viljakkalan kunnan kuntaliitos. Kurun kunta liitettiin osaksi Ylöjärveä 1. tammikuuta 2009. Ylöjärven vaakunan on suunnitellut Gustaf von Numers, ja se on vahvistettu vuonna 1954.
Ylöjärvi sijaitsee Tampereesta luoteeseen Näsijärven rannalla ja on osa Tampereen kaupunkiseutua, Ylöjärven keskusta-alueen kuuluessa Tampereen keskustaajamaan. Matkaa Tampereelle on 14, Helsinkiin 189 ja Turkuun 164 kilometriä. Ylöjärven kautta kulkevat Tampere–Seinäjoki-rata, valtatie 3 Tampereelta Vaasaan ja kantatie 65 Ylöjärveltä Virroille. Vuonna 1971 valmistuneella rautatiellä ei ole henkilöliikennepaikkoja Ylöjärven alueella, joten linja-autot hoitavat kaiken julkisen liikenteen.
Ylöjärvi on maaseutumainen kaupunki. Sillä ei ole selvää keskustaa: Tampere–Vaasa-maantie ja Tampere–Seinäjoki-rautatie jakavat kunnan keskusta-alueen kahteen toisistaan erottuvaan osaan, kirkonkylään ja Soppeenmäkeen. Muita Ylöjärven osia ovat muun muassa Asuntila, Vuorentausta, Siivikkala, Metsäkylä, Haavisto, Kuru, Viljakkala, Vahanta, Takamaa ja Mutala.
Vuonna kaupungin kunnallisvero oli 0 prosenttia. Ylöjärven väkiluku on kasvanut melko voimakkaasti viime vuosina Tampereen imussa; erityisesti tämä pätee Metsäkylän ja Asuntilan alueisiin. Väestön ikärakenne on myös suhteellisen nuori.
Historiaa
Ylöjärven kappeliseurakunta perustettiin vuonna 1779 erottamalla se Pirkkalasta. Seurakunta itsenäistyi vuonna 1895, mutta ero Pirkkalasta toteutui lopullisesti vasta 1900-luvun vaihteessa. Nykyisen kirkon paikalla sijainnut Ylöjärven ensimmäinen kirkko oli valmistunut vuonna 1781, ja se tuhoutui salaman sytyttämässä tulipalossa vuonna 1842. Ylöjärven maalaiskunta perustettiin vuonna 1869. Ylöjärven ensimmäinen kansakoulu aloitti toimintansa vuonna 1871; sitä ennen kunnassa oli toiminut asessori Gabriel Ahlmanin testamenttivaroin toiminut kiertävä pitäjänkoulu vuodesta 1811 alkaen. Jatkosodan jälkeen Ylöjärvelle asutettiin Kaukolan siirtoväkeä. Maa- ja metsätalous pysyi pitkään Ylöjärven pääelinkeinona, kunnes kunta alkoi nopeasti teollistua viime sotien jälkeen. Vuonna 1951 aloitti Ylöjärvellä toimintansa Hämeen Työläisnuoriso -opisto, jonka nimi muutettiin jo varsin pian Voionmaan opistoksi professori Väinö Voionmaan mukaan. Kaupungiksi kunta muuttui vuoden 2004 alusta.
Väestönkehitys
Seuraavassa kuvaajassa on esitetty kaupungin väestönkehitys vuodesta 1805 lähtien. Kaaviossa on käytetty kulloinkin voimassa ollutta aluejakoa.
Seurakunnat
Vuoden 2018 aluejaon mukaan Ylöjärvellä on seuraavat Suomen evankelis-luterilaisen kirkon seurakunnat:
Itsenäisenä helluntaiseurakuntana Ylöjärvellä toimii Ylöjärven helluntaiseurakunta.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Ylöjärven kaupungin nykyisellä alueella.
Kaupunginosat, asuinalueet ja kylät
pienoiskuva|200px|Ylöjärven kylät vuonna 1931: 1-Lielahti, 2-Possila, 3-Kukkola, 4-Niemi, 5-Pohtola, 6-Siivikkala, 7-Teivaala, 8-Ilmari, 9-Mäkkylä, 10-Keijärvi, 11-Ylöjärvi, 12-Kuusisto, 13-Metsäkylä, 14-Lakiala, 15-Lempiäniemi, 16-Liimola, 17-Kaihari, 18-Runsas, 19-Kyöstilä, 20-Mutala, 21-Pohjankylä, 22-Penko, 23-Pengonpohja
Ylöjärvellä sijaitsevia kaupunginosia, asuinalueita ja kyliä ovat Antaverkka, Asuntila, Elovainio, Haavisto, Ilmari, Kaihari, Kirkonseutu, Lempiäniemi, Metsäkylä, Mutala, Peräsilta, Pinsiö, Siivikkala, Soppeenmäki, Takamaa, Vahanta, Vasama, Veittijärvi sekä Vuorentausta.
Viljakkalan alueen kylät ja asuinalueet: Hanhijärvi, Harhala, Haveri, Hiiroinen, Inkula, Karhe, Manni, Nisu, Pikku-Pispala, Viljakkalan kirkonkylä.
Kurun alueen kylät ja asuinalueet: Hainari, Itä-Aure, Kallio, Karjula, Kulju, Kurun kirkonkylä, Kyrönlahti, Länsi-Aure, Länsi-Teisko, Luode, Niemikylä, Parkkuu, Pengonpohja, Poikelus, Riuttanen, Seitseminen.